gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5270, del 31-05-2006 (2006/5752)

Notificació a Rosa Vega Santacruz. Judici de nul·litat matrimonial 536/2004.
----------------------------------------------------------------------------

### Dades del document

Número de DOGV
:   5270

Data del DOGV
:   31-05-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/5752


Organisme emissor
:   Jutjat de Primera Instància Número 3 d'Alcoi

Tipus de document
:   Anunci

Notificació a Rosa Vega Santacruz. Judici de nul·litat matrimonial 536/2004. [2006/A5752]  
Procediment: assumpte civil 536/2004-A.  
Judici: nul·litat matrimonial 536/2004.  
Part demandant: Antonio Bonet Monllor.  
Part demandada: Rosa Vega Santacruz.  
En el judici referit, s'ha dictat la resolució que té la decisió com es diu tot seguit:  
«Estime la demanda formulada per Antonio Bonet Monllor contra Rosa Vega Santa Cruz, i declare nul el matrimoni format pels litigants indicats, amb tots els efectes legals que esta declaració comporta, amb la imposició expressa de les costes a la part demandada.  
Una vegada siga ferma la present sentència, remeteu-ne un testimoniatge al registre civil on estiga inscrit el matrimoni perquè es faça l'anotació marginal oportuna en l'assentament corresponent al matrimoni dels cònjuges afectats.  
Deduïu-ne un testimoniatge literal de la present sentència, que restarà en estes actuacions, i incloeu-ne l'original en el llibre de sentències.  
La present resolució pot ser objecte d'un recurs d'apel·lació en el termini de cinc dies, que se substanciarà en la forma que estableixen els articles 455 i següents de la Llei d'Enjudiciament Civil, i seran immediatament executives les mesures relatives a qüestions d'ordre públic de conformitat amb el que disposa l'apartat 5é de l'article 774 del mateix cos legal.  
Així ho acorda, mana i firma, Salvador Bellmont Lorente. En done fe.»  
Atés que es desconeix el domicili o residència actuals de la part demandada, mitjançant la provisió de 7 d'abril de 2006 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat Valenciana per a dur a terme la diligència de notificació de sentència.  
Alcoi, 7 d'abril de 2006.. El secretari/ària judicial.
Diari Oficial de la Generalitat Valenciana


Sumari del DOGV 5188, del 31-01-2006 (2006/584)

Notificació a Juan Manuel Gabín Sánchez de la Nieta i altre. Judici d'adopció número 1.049/2004.
------------------------------------------------------------------------------------------------

### Dades del document

Número de DOGV
:   5188

Data del DOGV
:   31-01-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/584


Organisme emissor
:   Jutjat de Primera Instància Número 8 de València

Tipus de document
:   Anunci

Notificació a Juan Manuel Gabín Sánchez de la Nieta i altre. Judici d'adopció número 1.049/2004. [2006/A584]  
Procediment: adopció 1.049/2004.  
Judici: adopció1.049/2004.  
Part demandant: Generalitat Valenciana.  
Sobre: adopcions.  
En el judici referit, s'ha dictat la resolució que, literalment, és com es diu tot seguit:  
«Part dispositiva:  
S'acorda l'adopció del menor Juan Manuel Gabín López, per les persones proposades per l'entitat pública, amb els efectes civils legalment establits.  
Una vegada siga ferma la present resolució, expediu-ne un testimoniatge perquè s'inscriga al registre civil on conste inscrit el naixement de l'adoptand.  
Notifiqueu la present resolució a les parts interessades i que hi han comparegut així com al ministeri fiscal; tot això sense fer una imposició especial de les costes de l'expedient.  
Contra la present resolució es pot interposar un recurs d'apel·lació només en un efecte, en el termini de cinc dies des de la notificació davant d'este Jutjat, perquè el resolga l'Audiència Provincial de València.  
Ho mana i firma Juan Luis Beneyto Feliú, magistrat jutge del Jutjat de Primera Instància número 8; en done fe.»  
Atés que es desconeix l'actual domicili o residència dels pares biològics, Juan Manuel Gabín Sánchez de la Nieta i Pascuala López García, mitjançant la provisió de data 11 de gener de 2006 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat per a dur a terme la diligència de notificació.  
València, 11 de gener de 2006.. El secretari judicial: Rafael Roselló Sobrevela.
Diari Oficial de la Generalitat Valenciana


Sumari del DOGV 5277, del 09-06-2006 (2006/6039)

Informació pública del projecte d'urbanització de la unitat d'execució 3 de sòl urbanitzable amb ordenació detallada residencial del Pla General d'Ordenació Urbana de Soneja.
------------------------------------------------------------------------------------------------------------------------------------------------------------------------------

### Dades del document

Número de DOGV
:   5277

Data del DOGV
:   09-06-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/6039


Organisme emissor
:   Ajuntament de Soneja

Tipus de document
:   Anunci

Informació pública del projecte d'urbanització de la unitat d'execució 3 de sòl urbanitzable amb ordenació detallada residencial del Pla General d'Ordenació Urbana de Soneja. [2006/6039]  
Per Decret de l'Alcaldia de data 5 de maig de 2006, s'ha acordat sotmetre a informació pública la documentació consistent en projecte d'urbanització de la unitat d'execució 3 de sòl urbanitzable amb ordenació detallada residencial del Pla General d'Ordenació Urbana, presentada per la mercantil Germans Ventura, SL.  
En aplicació del que estableixen els articles 152 i 155 de la Llei 16/2005, de 30 de desembre de la Generalitat, Urbanística Valenciana, se sotmet el projecte d'urbanització esmentat a informació pública per un termini d'un mes, mitjançant un edicte que es publicarà en el diari d'informació general Mediterráneo i en el Diari Oficial de la Generalitat, comptador des de la publicació d'aquest últim anunci.  
Durant el termini esmentat es podran consultar a l'Ajuntament de Soneja, en plaça del Mesón, 1, en horari d'atenció al públic, les actuacions derivades de la documentació dipositada, així com presentar davant l'Ajuntament, per a la seua incorporació a l'expedient, les al·legacions que s'estimen oportunes.  
Soneja, 19 de maig del 2006.. L'alcalde: Emilio Ginés Rivas.
Diari Oficial de la Generalitat Valenciana


Sumari del DOGV 5275, del 07-06-2006 (2006/6729)

Nul·litat d'acords del pla de reforma interior de millora del sòl urbà de Fleix, per la Sentència 343/2006 del Tribunal Superior de Justícia de la Comunitat Valenciana.
------------------------------------------------------------------------------------------------------------------------------------------------------------------------

### Dades del document

Número de DOGV
:   5275

Data del DOGV
:   07-06-2006

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2006/6729


Organisme emissor
:   Ajuntament de la Vall de Laguar

Tipus de document
:   Anunci

Nul·litat d'acords del pla de reforma interior de millora del sòl urbà de Fleix, per la Sentència 343/2006 del Tribunal Superior de Justícia de la Comunitat Valenciana. [2006/A6729]  
El Ple de l'Ajuntament, en la sessió del dia 27 d'abril de 2006 ha acordat, a fi de complir la Sentència 343/2006 del Tribunal Superior de Justícia de la Comunitat Valenciana, Sala Contenciosa Administrativa, que declara la nul·litat de l'acord plenari de data 15 de maig de 2001, mitjançant el qual s'aprova definitivament l'expedient del pla de reforma interior de millora del sòl urbà de Fleix, que inclou un projecte de reparcel·lació del sòl urbà esmentat, deixar sense efecte l'acord plenari de data 17 de juny de 2005, pel qual s'aprova definitivament el projecte d'urbanització de la zona de reparcel·lació de Fleix, atés que deriva de l'acord anul·lat de data 15 de maig de 2001.  
Contra el present acord que posa fi a la via administrativa, podeu interposar un recurs de reposició potestatiu davant del Ple de l'Ajuntament, en el termini d'un mes, d'acord amb el que disposen els articles 107 i 117 de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, sense perjudici del que s'ha dit adés, contra l'acord esmentat podeu interposar, davant del Tribunal Superior de Justícia de la Comunitat Valenciana, el recurs contenciós administratiu que regula la Llei 29/1998, de 13 de juliol, de la Jurisdicció Contenciosa Administrativa, d'acord amb el que disposa l'article 10.a, de conformitat amb l'article 46.1 de la llei indicada, en el termini de dos mesos.  
Igualment, podeu interposar qualsevol altre recurs que estimeu pertinent en defensa dels vostres drets.  
Cosa que es fa pública perquè se'n prenga coneixement.  
La Vall de Laguar, 24 de maig de 2006.. L'alcalde: Juan José Puchol Riera.
Diari Oficial de la Generalitat Valenciana


Sumari del DOGV 5191, del 03-02-2006 (2006/845)

Notificació de la provisió dictada en el procediment de reintegrament per dèficit comptable número 178/2005, del ram de corporacions locals (Ajuntament de Torrent).
--------------------------------------------------------------------------------------------------------------------------------------------------------------------

### Dades del document

Número de DOGV
:   5191

Data del DOGV
:   03-02-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/845


Organisme emissor
:   Tribunal de Cuentas

Tipus de document
:   Anunci

Notificació de la provisió dictada en el procediment de reintegrament per dèficit comptable número 178/2005, del ram de corporacions locals (Ajuntament de Torrent). [2006/A845]  
Mitjançant el present edicte es fa públic, per tal de complir el que el conseller de la Secció d'Enjudiciament del Tribunal de Comptes ha acordat en la provisió de data 26 de desembre de 2005, dictada en el procediment de reintegrament per dèficit comptable número A178/2005, del ram de corporacions locals (Ajuntament de Torrent), província de València, que en el Tribunal esmentat se segueix el judici comptable per raó de les presumptes irregularitats produïdes en la gestió economicofinancera de l'Ajuntament de Torrent, província de València, cosa que es fa saber amb la finalitat que les persones que estiguen legalment habilitades per al manteniment o oposició a la pretensió de responsabilitat comptable puguen comparéixer en les actuacions en la forma escaient, dins del termini de nou dies.  
Madrid, 26 de desembre de 2005.. El lletrat secretari: Mariano F. Sola Fernández.
Diari Oficial de la Generalitat Valenciana


Sumari del DOGV 5347, del 15-09-2006 (2006/9976)

Informació pública de la modificació puntual número 3 d'ordenació detallada del Pla General de Teulada.
-------------------------------------------------------------------------------------------------------

### Dades del document

Número de DOGV
:   5347

Data del DOGV
:   15-09-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/9976


Organisme emissor
:   Ajuntament de Teulada

Tipus de document
:   Anunci

Informació pública de la modificació puntual número 3 d'ordenació detallada del Pla General de Teulada. [2006/M9976]  
L'Ajuntament en Ple, en la sessió celebrada amb caràcter ordinari el dia 27 de juliol de 2006, va acordar sotmetre a informació pública, per mitjà d'inserció del corresponent anunci en el Diari Oficial de la Generalitat i en un periòdic d'àmplia difusió en la localitat, i per un termini d'un mes, comptat des del següent al de publicació del present en el DOGV, la modificació puntual número 3 d'ordenació detallada del Pla General de Teulada, durant el qual podrà ser examinat per totes les persones que es consideren afectades o interessades i formular al·legacions i observacions que estimen pertinents.  
La finalitat de la present modificació es conté en les determinacions següents:   
a) Modificació en la zona d'ordenació habitatges en filera (ADO) les següents determinacions:  
. Permetre el grau 5 i la situació d per a les activitats de bars i restaurants (TH5).  
b) Modificació en la zona d'ordenació terciària (TER) les següents determinacions:  
. Permetre l'ús TH.6. Pubs en la situació b.   
c) Correcció errada del cul de sac al carrer del Montgó, núm. 6 i núm. 7 grafiat en el Pla General vigent, de conformitat amb l'existent.  
d) Supressió ramal del vial del carrer d'Alcolecha.  
e) Supressió tram viari carrer de Benifallim, núm. 6.  
Es determina, així mateix, la suspensió de llicències urbanístiques i de programació d'aquells terrenys en què el projecte exposat al públic estiga en contradicció amb el vigent, de conformitat amb el que establix l'article 101.2 de la Llei Urbanística Valenciana.  
L'expedient sotmés a informació pública es troba exposat a les dependències de les oficines tècniques d'Urbanisme de l'Ajuntament de Teulada en dies i hores hàbils.   
Teulada, 11 d'agost de 2006.. L'alcaldessa en funcions (Resol núm. 1.386, de 26.07.2006): Sylvia G. Tatnell.
Diari Oficial de la Generalitat Valenciana


Sumari del DOGV 5360, del 04-10-2006 (2006/10651)

RESOLUCIÓN de 1 de septiembre de 2006, del director general del Institut Valencià de la Joventut, por la que se establece la composición nominal de la Comisión Evaluadora prevista en la base sexta de la orden de 5 de julio de 2006, de la Conselleria de Bienestar Social.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5360

Data del DOGV
:   04-10-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/10614


Organisme emissor
:   Institut Valencià de la Joventut

Tipus de document
:   Resolució

RESOLUCIÓN de 1 de septiembre de 2006, del director general del Institut Valencià de la Joventut, por la que se establece la composición nominal de la Comisión Evaluadora prevista en la base sexta de la orden de 5 de julio de 2006, de la Conselleria de Bienestar Social. [2006/10258]  
Por orden de 5 de julio de 2006, de la Conselleria de Bienestar Social, publicada en el DOGV núm. 5.308, de fecha 21 de julio de 2006, se convocó concurso público para la concesión de ayudas a consejos territoriales de la juventud, para el año 2006.  
En su base sexta se dispone que para el estudio y valoración de las ayudas acogidas a la citada orden se constituirá una Comisión Evaluadora que será nombrada por el director general del Institut Valencià de la Joventut de acuerdo con la composición que en la misma se determina. A su vez, se indica que la resolución por la que se determine la composición nominal de la Comisión se publicará en el Diari Oficial de la Generalitat.  
Por ello, y en uso de tal atribución, resuelvo:  
Primero  
Nombrar miembros de la Comisión Evaluadora a las siguientes personas:  
Presidente: José Manuel Chirivella Martí.  
Vocales:  
. En representación del Consejo de la Juventud de la Comunidad Valenciana: Alicia Esteve Pastor, Carlos Vicente Navarro y Joaquin Sansano Clement.  
. Funcionarios de la Generalitat Valenciana adscritos al IVAJ: Silvia Albert Guardiola y MªJosé Pla Olcina.  
Secretario: Catalina Chacón Bosque.  
Suplentes:  
Presidente: Mª José Rodrigo García.  
Vocales:  
. En representación del Consejo de la Juventud de la Comunidad Valenciana: Victor Jiménez Bueso, Antonio Benaches Bodí y Luis Gómez Estrada  
. Funcionarios de la Generalitat Valenciana adscritos al IVAJ: Javier Sáez Cifre Y Ángeles Cuenca Adam.  
Secretario: Francisco Javier Organero Vico.  
Segundo  
A los miembros de esta comisión les será de aplicación lo previsto en los artículos 28 y 29 de la Ley 30/1992, de 26 de noviembre, de Régimen Jurídico de las Administraciones Públicas y del Procedimiento Administrativo Común.  
Valencia, 1 de septiembre de 2006.. El director general del IVAJ: Marcos Alós Cía.
Diari Oficial de la Generalitat Valenciana


Sumari del DOGV 5189, del 01-02-2006 (2006/534)

Nomenament d'Eduardo David Ruiz Cantero com a agent de la policia local.
------------------------------------------------------------------------

### Dades del document

Número de DOGV
:   5189

Data del DOGV
:   01-02-2006

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2006/534


Organisme emissor
:   Ajuntament de Benicarló

Tipus de document
:   Anunci

Nomenament d'Eduardo David Ruiz Cantero com a agent de la policia local. [2006/F534]  
Per mitjà de la Resolució d'Alcaldia de data 7 de desembre de 2005, es nomena Eduardo David Ruiz Cantero per a ocupar una plaça d'agent de la policia local.  
Tot això en compliment del que s'establix en el Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de treball i Carrera Administrativa del personal comprés en l'àmbit d'aplicació de la Llei de la Funció Pública Valenciana.   
Benicarló, 15 de desembre de 2005.. L'alcalde: J. Enric Escuder Arín.
Diari Oficial de la Generalitat Valenciana


Sumari del DOGV 5211, del 03-03-2006 (2006/2180)

Extracte de les bases de la convocatòria del concurs de provisió de llocs de treball de treballador social.
-----------------------------------------------------------------------------------------------------------

### Dades del document

Número de DOGV
:   5211

Data del DOGV
:   03-03-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/2180


Data del document
:   11-01-2006

Organisme emissor
:   Ajuntament d'Elx

Tipus de document
:   Convocatòria

Descriptors 

:   * Elx
    * treballador social
    * administració local
    * concurs administratiu

Extracte de les bases de la convocatòria del concurs de provisió de llocs de treball de treballador social. [2006/X2180]  
Al tauler d'anuncis del Servici de Recursos Humans d'aquest ajuntament, es troben exposades les bases de la convocatòria del concurs de proveïment de llocs de treball de treballador social.  
Les instàncies per les quals se sol·licita prendre part en la convocatòria es presentaran dins del termini de 20 dies hàbils, comptador a partir de l'endemà de la inserció d'aquest edicte al Diari Oficial de la Generalitat Valenciana, en el Registre General d'aquest ajuntament, o en la forma que determina l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú. En aquest cas, caldrà estampar en la pròpia sol·licitud el segell del registre de l'organisme en què es presente, o el segell de certificació postal de qualsevol oficina de correus.  
Els anuncis successius corresponents a aquesta convocatòria seran publicats al tauler d'anuncis del Servici de Recursos Humans.  
Elx, 11 de gener de 2006.. L'alcalde: Diego Macià.
Diari Oficial de la Generalitat Valenciana


Sumari del DOGV 5220, del 16-03-2006 (2006/2791)

Informació pública de la sol·licitud d'autorització d'ampliació de l'explotació, secció A) denominada l'Escaleta, i consten en l'expedient projectes d'explotació, restauració i impacte ambiental, amb emplaçament al terme municipal de Cocentaina.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5220

Data del DOGV
:   16-03-2006

Secció del DOGV
:   V. ALTRES ANUNCIS - E) MEDI AMBIENT

Número del document
:   2006/2791


Organisme emissor
:   Conselleria d'Empresa, Universitat i Ciència

Tipus de document
:   Anunci

Informació pública de la sol·licitud d'autorització d'ampliació de l'explotació, secció A) denominada l'Escaleta, i consten en l'expedient projectes d'explotació, restauració i impacte ambiental, amb emplaçament al terme municipal de Cocentaina. [2006/X2791]  
Eugenio Botella, SL, ha sol·licitat autorització d'ampliació de l'explotació secció A) denominada l'Escaleta, amb emplaçament al terme municipal de Cocentaina, i consten en l'expedient projectes d'explotació, restauració i impacte ambiental.  
Cosa que es fa pública per complir el que s'establix en l'article 4 de la Llei 2/1989, de 3 de març, de la Generalitat Valenciana, d'Impacte Ambiental, i en l'article 22 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, a fi que les persones que es consideren afectades d'alguna manera per l'activitat de què es tracta hi puguen formular per escrit, durant el termini de trenta dies hàbils, les observacions pertinents en este Servei Territorial d'Indústria i Seguretat Industrial d'Alacant.  
Alacant, 16 de febrer de 2006.. El director territorial: Clemente Vergara Trujillo.
Diari Oficial de la Generalitat Valenciana


Sumari del DOGV 5320, del 08-08-2006 (2006/8921)

Ressenya de l'acord de la Comissió Territorial d'Urbanisme de 6 d'octubre de 2005, pel qual es declara definitivament aprovada la modificació núm. 36 del Pla general d'ordenació urbana de Cullera.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5320

Data del DOGV
:   08-08-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/8921


Data del document
:   06-10-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Cullera
    * pla d'urbanisme

Ressenya de l'acord de la Comissió Territorial d'Urbanisme de 6 d'octubre de 2005, pel qual es declara definitivament aprovada la modificació núm. 36 del Pla general d'ordenació urbana de Cullera. [2006/8921]  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, reguladora de l'activitat urbanística (DOGV número 2349, de 24 de novembre de 1994), es publica la ressenya de l'Acord de la Comissió Territorial d'Urbanisme de 6 d'octubre de 2005 i publicat juntament amb les normes urbanístiques aprovades en el Butlletí Oficial de la Província de València núm. 26 de data 31 de gener de 2006.  
Exp. . 2004.0677  
València, 19 de juny de 2006.. El secretari de la Comissió Territorial d'Urbanisme de València: Alvaro Aleixandre Ortí.